**LĒMUMS**

Liepājā

|  |  |
| --- | --- |
| 2024. gada 23. maijā |  Nr.233/5(prot. Nr.5, 50.§) |

Par neizīrētu dzīvokļu atsavināšanu

Lai atsavinātu dzīvošanai nederīgus dzīvokļus, kuru atjaunošana par pašvaldības līdzekļiem nav lietderīga, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30. punktu, Publiskas personas mantas atsavināšanas likuma 3. panta pirmās daļas 1. punktu un 4. panta pirmo un otro daļu, 5. panta pirmo un piekto daļu, Pašvaldību likuma 10. panta pirmās daļas 16. punktu un Liepājas pilsētas domes 2007. gada 13. aprīļa nolikumu Nr.22 "Liepājas pilsētas pašvaldības dzīvokļa īpašumu atsavināšanas nolikums", izskatot sertificēta būvinženiera nekustamā īpašuma eksperta Ivara Silacērpa 2024. gada 12. marta atzinumus "Apsekošanas akts dzīvoklim, Aldaru ielā 36/38-15, Liepājā", "Apsekošanas akts dzīvoklim, Brīvības ielā 89-8, Liepājā", "Apsekošanas akts dzīvoklim, Egļu ielā 18-1, Liepājā", "Apsekošanas akts dzīvoklim, Friča Brīvzemnieka ielā 25-11, Liepājā", "Apsekošanas akts dzīvoklim, Rīgas ielā 59A-17, Liepājā", "Apsekošanas akts dzīvoklim, Toma ielā 7-62, Liepājā", SIA "Mūrnieks" 2024. gada 2. februāra Lokālo tāmi Nr.55 "Pašvaldības dzīvokļa atjaunošana dzīvošanai derīgā stāvoklī Kaktu ielā 16-2, Liepājā", Liepājas valstspilsētas pašvaldības Dzīvokļu komisijas 2024. gada 28. marta lēmumu (sēdes protokols Nr.13/2.2.12), Liepājas valstspilsētas pašvaldības Dzīvojamo māju privatizācijas komisijas 2024. gada 17. aprīļa lēmumu (sēdes protokols Nr.15/2.2.20), Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5) un pastāvīgās Finanšu komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Atļaut uzsākt Liepājas valstspilsētas pašvaldībai piederošo dzīvokļa īpašumu atsavināšanu, nosakot atsavināšanas veidu – pārdošana izsolē:

1.1. Aldaru ielā 36/38-15;

1.2. Brīvības ielā 89-8;

1.3. Egļu ielā 18-1;

1.4. Friča Brīvzemnieka ielā 25-11;

1.5. Kaktu ielā 16-2;

1.6. Rīgas ielā 59A-17;

1.7. Toma ielā 7-62.

2. Uzdot Liepājas Nekustamā īpašuma pārvaldei organizēt nekustamo īpašumu novērtēšanu.

3. Noteikt, ka izsoles noteikumus un izsoles sākuma cenu apstiprina Liepājas valstspilsētas pašvaldības dome.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai (7 eks.), Finanšu pārvaldei, Liepājas Nekustamā īpašuma pārvaldei (galvenajai grāmatvedei), Dzīvojamo māju privatizācijas komisijai, Izpilddirektora birojam |